**Årsberetning 2017, IF Storm ski**

Medlemmer: 8 betalende medlemmer inneværende år, ned fra 19 betalende medlemmer forrige år. Her er nok nye betalingsrutiner via ny hjemmeside noe av årsaken, men også at vi har gått over fra å betale pr kalenderår til pr sesong,

dvs aug – april. Noen få innbetalinger vil det bli i jan/feb 2018, men det er mer korrekt med 10 – 12 aktive i gruppa med treninger og renn.

Økonomi: Årsresultat på 649,69 kroner. For detaljer, se eget regnskap. Oppsummert er det få bevegelser i regnskapet fra år til år.

Treninger: Vi har forsøkt å gjennomføre èn fellestrening i uka høst, vinter og tidlig vår. Varierende oppmøte her. En hard kjerne på 4-6 stykker. Ellers sporadiske treninger i helgene med varierende oppmøte. En gjeng på 7 mann var på Tollef sin hytte i Rauland siste helgen i november for å få snø under skia.

Renn: Skigruppa har hatt deltagelse i noen turrenn i 2017 sesongen, som for eksempel Telemarkshelten, Vindfjelløpet og Svanstulrennet. Tor Isak Gulseth deltok i alle. Færre går løp nå enn tidligere år, det er vel trening og fokus på fysisk fostring som er det viktigste for de fleste.

Fem medlemmer representerte likevel Storm og Norge i det ca 50 km lange La Transjurasienne i Frankrike i februar. Pål Isaksen ble kåret til klubbmester.

Barneskirennet Kapitelberget rundt: Avlyst pga. snømangel.

Svanstul fjelløp: Vi var med som funksjonærer også i år. Løpet ble arrangert for tredje gang. Går fra Flittig til Nordagutu over Svanstul. IF Storm ski, IF Kjapp, IF Gjerpen friidrett står sammen som arrangører. Det var ca. 150 deltagere + 25 barn fordelt på tre ulike distanser (10 km løp og 25 km løp + barneløp på Nordagutu). Løpet i år gikk med ca kr 25.000 i overskudd. I fjor var det underskudd på kr 13.000 som IF Gjerpen friidrett dekket opp og som de fikk tilbake nå. De resterende knappe kr 12.000 blei delt på de tre arrangørklubbene.

Styret: Årets styre har bestått av; Erling Svalbjørg-leder, Pål Isaksen - nestleder, Lars Gilje-kasserer, Erik W. Næss-sekretær og Tollef Stensrud-styremedlem.

13.02.18, Erling Svalbjørg